1999/622/EY, Euratom: Komission päätös, tehty 8 päivänä syyskuuta 1999, arvonlisäveron palautuksista verovelvollisuuden ulkopuolella oleville yksiköille ja verovelvollisille yksiköille niiden arvonlisäverosta vapautetun toiminnan osalta markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom panemiseksi täytäntöön (tiedoksiannettu numerolla K(1999) 2533) (ETA:n kannalta merkityksellinen teksti)



Virallinen lehti nro L 245 , 17/09/1999 s. 0051 - 0051



KOMISSION PÄÄTÖS, tehty 8 päivänä syyskuuta 1999, arvonlisäveron palautuksista verovelvollisuuden ulkopuolella oleville yksiköille ja verovelvollisille yksiköille niiden arvonlisäverosta vapautetun toiminnan osalta markkinahintaisen bruttokansantuotteen muodostamisen yhdenmukaistamisesta annetun neuvoston direktiivin 89/130/ETY, Euratom panemiseksi täytäntöön (tiedoksiannettu numerolla K(1999) 2533) (ETA:n kannalta merkityksellinen teksti) (1999/622/EY, Euratom) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon markkinahintaisen bruttokansantuotteen muodostamisen yhdenmukaistamisesta 13 päivänä helmikuuta 1989 annetun neuvoston direktiivin 89/130/ETY, Euratom(1), ja erityisesti sen 1 artiklan, sekä katsoo, että 1) Euroopan kansantalouden tilinpitojärjestelmässä (EKT, toinen painos) ei selkeästi määritellä sitä miten käsitellään arvonlisäveron palautuksia verovelvollisuuden ulkopuolella oleville yksiköille ja verovelvollisille yksiköille niiden arvonlisäverosta vapautetun toiminnan osalta, 2) markkinahintaisen bruttokansantuotteen (BKTmh) laskemiseksi direktiivin 89/130/ETY, Euratom 1 artiklan mukaisesti on tarpeen EKT:n toista painosta varten selkeyttää arvonlisäveron palautuksia verovelvollisuuden ulkopuolella oleville yksiköille ja verovelvollisille yksiköille niiden arvonlisäverosta vapautetun toiminnan osalta, 3) jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetussa kuudennessa neuvoston direktiivissä 77/388/ETY(2), sellaisena kuin se on viimeksi muutettuna direktiivillä 1999/59/EY(3), määritellään verovelvollinen, verovelvollisuuden ulkopuolella oleva henkilö ja arvonlisäverosta vapautettu toiminta, ja 4) tässä päätöksessä tarkoitetut toimet ovat direktiivin 89/130/ETY, Euratom 6 artiklalla perustetun komitean lausunnon mukaisia, ON TEHNYT TÄMÄN PÄÄTÖKSEN: 1 artikla Kun laaditaan kansantalouden tilinpidon aggregaatteja direktiivin 89/130/ETY, Euratom täytäntöönpanoa varten, hankinnoista suoritetun arvonlisäveron palautuksia - verovelvollisuuden ulkopuolella oleville ja - verovelvollisille arvonlisäverosta vapautetusta toiminnasta käsitellään EKT:n toisen painoksen mukaisesti tulonsiirtoina (tulonjakotilillä - C3) tai pääomansiirtoina (pääomatilillä - C5) eikä vähennyskelpoisena arvonlisäverona. Tämän päätöksen soveltamiseksi yhdenmukaisella tavalla verovelvollisuuden ulkopuolella olevat määritellään kuudennen direktiivin 77/388/ETY 4 artiklan mukaisesti, ja arvonlisäverosta vapautettuja toimintoja ovat kuudennen direktiivin 77/388/ETY 13 artiklassa luetellut toiminnot. 2 artikla Tämän päätöksen 1 artiklan määräyksiä sovelletaan direktiivin 89/130/ETY, Euratom mukaisesti toimitettaviin BKT-tietoihin vuodesta 1988 lähtien. 3 artikla Tämä päätös on osoitettu kaikille jäsenvaltioille. Tehty Brysselissä 8 päivänä syyskuuta 1999. Komission puolesta Yves-Thibault DE SILGUY Komission jäsen (1) EYVL L 49, 21.2.1989, s. 26. (2) EYVL L 145, 13.6.1977, s. 1. (3) EYVL L 162, 26.6.1999, s. 63.